
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku spoločného podniku pre čistý vodík za rozpočtový rok 2022,
–	so zreteľom na výročnú správu Dvora audítorov o spoločných podnikoch EÚ za rozpočtový rok 2022 spolu s odpoveďami spoločných podnikov[footnoteRef:1], [1:  	Ú. v. EÚ C, C/2023/1025, 16.11.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória spoločnému podniku za plnenie rozpočtu za rozpočtový rok 2022 (06182/2024 – C9‑0113/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 71, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Rady (EÚ) 2021/2085 z 19. novembra 2021, ktorým sa zakladajú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014[footnoteRef:4], a najmä jeho článok 26, [4:  	Ú. v. EÚ L 427, 30.11.2021, s. 17.] 

–	so zreteľom na delegované nariadenie Komisie (EÚ) 2019/887 z 13. marca 2019 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 71 nariadenia Európskeho parlamentu a Rady (EÚ, Euratom) 2018/1046[footnoteRef:5], [5:  	Ú. v. EÚ L 142, 29.5.2019, s. 16.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0089/2024),
1.	udeľuje absolutórium dočasnej výkonnej riaditeľke spoločného podniku pre čistý vodík za plnenie rozpočtu spoločného podniku za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, dočasnej výkonnej riaditeľke spoločného podniku pre čistý vodík, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

[bookmark: _Toc161731327]2. Rozhodnutie Európskeho parlamentu z 11. apríla 2024 o účtovnej závierke spoločného podniku pre čistý vodík za rozpočtový rok 2022 (2023/2175(DEC))
Európsky parlament,
–	so zreteľom na konečnú ročnú účtovnú závierku spoločného podniku pre čistý vodík za rozpočtový rok 2022,
–	so zreteľom na výročnú správu Dvora audítorov o spoločných podnikoch EÚ za rozpočtový rok 2022 spolu s odpoveďami spoločných podnikov[footnoteRef:6], [6:  	Ú. v. EÚ C, C/2023/1025, 16.11.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória spoločnému podniku za plnenie rozpočtu za rozpočtový rok 2022 (06182/2024 – C9‑0113/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 71, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Rady (EÚ) 2021/2085 z 19. novembra 2021, ktorým sa zakladajú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014[footnoteRef:9], a najmä jeho článok 26, [9:  	Ú. v. EÚ L 427, 30.11.2021, s. 17.] 

–	so zreteľom na delegované nariadenie Komisie (EÚ) 2019/887 z 13. marca 2019 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 71 nariadenia Európskeho parlamentu a Rady (EÚ, Euratom) 2018/1046[footnoteRef:10], [10:  	Ú. v. EÚ L 142, 29.5.2019, s. 16.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0089/2024),
1.	schvaľuje účtovnú závierku spoločného podniku pre čistý vodík za rozpočtový rok 2022;
2.	poveruje svoju predsedníčku, aby postúpila toto rozhodnutie dočasnej výkonnej riaditeľke spoločného podniku pre čistý vodík, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


[bookmark: _Toc161731328]3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre čistý vodík za rozpočtový rok 2022 (2023/2175(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu spoločného podniku pre čistý vodík za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0089/2024),
A.	keďže spoločný podnik pre čistý vodík so sídlom v Bruseli bol zriadený v novembri 2021 v rámci programu Horizont Európa nariadením Rady (EÚ) 2021/2085[footnoteRef:11] na obdobie, ktoré sa končí 31. decembra 2031; keďže spoločný podnik pre čistý vodík nahradil spoločnú technologickú iniciatívu pre palivové články a vodík (ďalej len „spoločný podnik FCH“), ktorá bola zriadená v máji 2008 na obdobie do 31. decembra 2017 v rámci siedmeho rámcového programu v oblasti výskumu nariadením Rady (ES) č. 521/2008[footnoteRef:12] a predĺžená v máji 2014 v rámci programu Horizont 2020 na obdobie do 31. decembra 2024 nariadením Rady (EÚ) č. 559/2014[footnoteRef:13] (ďalej len „spoločný podnik FCH 2“), a nadviazal na ňu; [11:  	Nariadenie Rady (EÚ) 2021/2085 z 19. novembra 2021, ktorým sa zriaďujú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014 (Ú. v. EÚ L 427, 30.11.2021, s. 17).]  [12:  	Nariadenie Rady (ES) č. 521/2008 z 30. mája 2008, ktorým sa zakladá spoločný podnik pre palivové články a vodík (Ú. v. EÚ L 153, 12.6.2008, s. 1).]  [13:  	Nariadenie Rady (EÚ) č. 559/2014 zo 6. mája 2014, ktorým sa zriaďuje spoločný podnik pre palivové články a vodík 2 (Ú. v. EÚ L 169, 7.6.2014, s. 108).] 

B.	keďže spoločný podnik pre čistý vodík je verejno-súkromným partnerstvom v oblasti výskumu vodíkovej technológie a technológie palivových článkov; keďže jeho zakladajúcimi členmi sú Únia zastúpená Komisiou, priemyselné združenie (Hydrogen Europe) a výskumné združenie (Hydrogen Europe Research);
C.	keďže v záujme zvýšenia transparentnosti by spoločný podnik pre čistý vodík mal vo svojej ročnej účtovnej závierke zverejňovať relevantné informácie týkajúce sa príspevkov členov na úrovni programu; keďže spoločný podnik pre čistý vodík by mal pre každý program, v rámci ktorého pôsobí, predložiť do konca roka všetky relevantné informácie podľa kategórie členov vrátane cieľových hodnôt právnych príspevkov stanovených pre príslušný program, objem prijatých príspevkov a objem právnych záväzkov; navrhuje, aby spoločný podnik pre čistý vodík pokračoval v zlepšovaní transparentnosti;
Rozpočtové a finančné riadenie
1.	konštatuje, že v správe Dvora audítorov o účtovnej závierke spoločného podniku pre čistý vodík sa uvádza, že účtovná závierka za rok 2022 vyjadruje verne zo všetkých významných hľadísk finančnú situáciu spoločného podniku k 31. decembru 2022, ako aj výsledky jeho operácií, toky hotovosti a zmeny čistých aktív za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie; okrem toho na základe správy Dvora audítorov konštatuje, že príslušné transakcie k účtom sú zo všetkých významných hľadísk zákonné a správne;
2.	víta úlohu spoločného podniku pre čistý vodík pri podpore výskumných a inovačných činností v oblasti vodíkových technológií v Európe;
3.	konštatuje, že dostupný rozpočet na rok 2022[footnoteRef:14] predstavoval 314,3 milióna EUR vo viazaných rozpočtových prostriedkoch[footnoteRef:15] (v porovnaní s 15,8 milióna EUR v roku 2021), z toho 305,8 milióna EUR na operačné činnosti a 8 miliónov EUR na administratívne výdavky, a v platobných rozpočtových prostriedkoch[footnoteRef:16] 118,3 milióna EUR (56,2 milióna EUR v roku 2021), z toho 109,7 milióna EUR na operačné činnosti a 8,1 milióna EUR na administratívne výdavky; [14:  	Dostupný rozpočet zahŕňa nevyužité rozpočtové prostriedky z predchádzajúcich rokov, ktoré spoločný podnik pre čistý vodík opätovne zahrnul do rozpočtu bežného roka, pripísané príjmy a prostriedky prerozdelené na ďalší rok.]  [15:  	Odhlasované viazané rozpočtové prostriedky predstavovali 8,4 milióna EUR, ktoré boli následne zmenené, aby zahŕňali zvýšenie príjmov a výdavkov v súvislosti s novým programom Horizont Európa a nevyužité rozpočtové prostriedky z predchádzajúcich rokov.]  [16:  	Odhlasované platobné rozpočtové prostriedky predstavovali 53,2 milióna EUR, pričom pozmeňujúcim návrhom sa táto suma zvýšila v súvislosti s novým programom a pokrytím plánovanej výzvy na predkladanie návrhov vyhlásenej v roku 2022, ktorá sa zameriava na realizáciu strategického programu výskumu a inovácií.] 

4.	konštatuje, že zmeny vo výške rozpočtu spoločného podniku pre čistý vodík vo veľkej miere závisia od fázy vykonávania viacročných programov v oblasti výskumu a inovácií, ktoré vykonáva; konštatuje, že v roku 2022 začal spoločný podnik pre čistý vodík s realizáciou programu Horizont Európa, a preto rozpočet na rok 2022 zahŕňa rozpočet na záväzky pre prvé výzvy programu Horizont Európa plánované na rok 2022 a rozpočet na platby súvisiace s platbami v rámci predbežného financovania;
5.	konštatuje, že podľa Dvora audítorov sú informácie o príspevkoch členov na úrovni programu nedostatočné; víta záväzok spoločného podniku pre čistý vodík riešiť túto otázku;
6.	konštatuje, že v ročnej účtovnej závierke spoločného podniku pre čistý vodík za rok 2022 sa sumy príspevkov uznané za jednotlivé kategórie členov (EÚ a súkromní členovia) navzájom výrazne líšia; konštatuje, že dôvodom je, že hotovostné príspevky Únie sa potvrdzujú a zaúčtujú, keď sú spoločnému podniku pre čistý vodík vyplatené na začiatku realizácie projektu, ale nepeňažné príspevky členov sa zaúčtujú až po potvrdení vzniknutých a vykázaných nákladov na realizáciu projektu;
7.	vyzýva spoločný podnik pre čistý vodík, aby riešil rozdiel medzi zaúčtovanými sumami hotovostných príspevkov na jednej strane a nepeňažnými príspevkami na druhej strane poskytnutím informácií o právnych záväzkoch členov spoločného podniku pre čistý vodík na konci roku, pokiaľ ide o podpísané dohody o grante a zmluvy;
8.	víta, že pokiaľ ide o vykonávanie siedmeho rámcového programu v oblasti výskumu, spoločný podnik pre čistý vodík dosiahol cieľové hodnoty príspevkov členov;
9.	konštatuje, že na konci roka 2022 spoločný podnik pre čistý vodík prijal záväzky vo výške 425,8 milióna EUR (resp. 95 %) maximálneho operačného príspevku EÚ vo výške 450 miliónov EUR na podpísané dohody o grante v rámci siedmeho rámcového programu v oblasti výskumu; konštatuje, že z tejto viazanej sumy sa mali v roku 2023 vyplatiť na ukončenie posledného prebiehajúceho projektu v rámci siedmeho rámcového programu v oblasti výskumu približne 3 milióny EUR (resp. 0,7 %); ďalej konštatuje, že na konci roku 2022 súkromní členovia vykázali nepeňažné príspevky vo výške minimálnej cieľovej sumy 450 miliónov EUR, ktorú spoločný podnik pre čistý vodík v plnom rozsahu potvrdil;
10.	konštatuje, že pokiaľ ide o program Horizont 2020, nízka úroveň potvrdených nepeňažných príspevkov súkromných členov na operačné činnosti vo výške 51,7 milióna EUR (2021: 38,6 milióna EUR) je spôsobená tým, že spoločný podnik pre čistý vodík ich certifikuje neskôr, keď sa uskutočňujú konečné platby na projekty programu Horizont 2020 a keď sa majú predložiť osvedčenia o finančnom výkaze;
11.	na základe správy Dvora audítorov konštatuje, že právne záväzky členov sú na úrovni ich cieľových príspevkov;
12.	konštatuje, že pokiaľ ide o výsledky dosiahnuté spoločným podnikom pre čistý vodík v rámci programu Horizont 2020 v súvislosti s podpísanými dohodami o grante a zmluvami, spoločný podnik pre čistý vodík sa na konci roka 2022 v plnej miere zaviazal vyčleniť maximálny operačný príspevok Únie vo výške 646 miliónov EUR na podpísané dohody o grante a zmluvy v rámci tohto programu; konštatuje, že z tejto viazanej sumy sa má v nasledujúcich rokoch vyplatiť na projekty a zákazky, ktoré sa ešte majú dokončiť, približne 88,5 milióna EUR (resp. 13,7 %) ;
13.	okrem toho konštatuje, že súkromní členovia sa zároveň právne zaviazali poskytnúť nepeňažné príspevky na operačné činnosti spoločného podniku pre čistý vodík vo výške 190,5 milióna EUR a nepeňažné príspevky na doplnkové činnosti vo výške 1,039 miliardy EUR (resp. 340,6 %) minimálnej cieľovej sumy vo výške 361 miliónov EUR; konštatuje, že tieto viazané sumy boli v plnej miere vykázané na konci roka 2022;
14.	konštatuje, že pokiaľ ide o činnosti programu Horizont 2020, spoločný podnik pre čistý vodík nedostal žiadne nové operačné viazané rozpočtové prostriedky, pretože svoju poslednú výzvu na predkladanie návrhov dokončil do konca roka 2020;
15.	konštatuje, že zo správy Dvora audítorov vyplýva, že miera vykonávania operačných platieb na činnosti programu Horizont 2020 z rozpočtu na rok 2022 sa znížila (81 % v roku 2022 v porovnaní s 88 % v roku 2021), keďže prijímatelia čelili rastúcim nákladom a problémom s vykonávaním v dôsledku krízy spôsobenej ochorením COVID-19 a útočnej vojny proti Ukrajine, a že v dôsledku toho sa muselo predĺžiť trvanie väčšiny projektov programu Horizont 2020 a záverečné platby sa odložili na rok 2023;
16.	konštatuje, že pokiaľ ide o program Horizont Európa, Komisia v roku 2022 poskytla peňažné príspevky vo výške 80 miliónov EUR, z ktorých spoločný podnik pre čistý vodík vyčlenil 47 miliónov EUR (resp. 59 %) na platby súvisiace s platbami v rámci predbežného financovania týkajúce sa prvých dohôd o grante uzavretých v rámci programu Horizont Európa;
17.	konštatuje, že spoločný podnik pre čistý vodík vyhlásil prvú výzvu na predkladanie návrhov v oblasti vodíka v rámci programu Horizont Európa v celkovej hodnote 300 miliónov EUR; konštatuje, že výsledkom hodnotenia výzvy na rok 2022 bolo stiahnutie štyroch tém, ku ktorým neboli predložené žiadne vhodné návrhy[footnoteRef:17]; konštatuje, že spoločný podnik pre čistý vodík presunul nevyužitý rozpočet na platby vo výške 33 miliónov EUR do roku 2023 na platby súvisiace s platbami v rámci predbežného financovania týkajúce sa nových dohôd o grante, ktoré sa mali podpísať začiatkom roka 2023; [17:  	Podľa objasnenia spoločného podniku „stiahnutie tém“ treba chápať ako „nepokrytie tém z dôvodu nedostatku úspešných žiadostí/návrhov“.] 

18.	konštatuje, že zo správy Dvora audítorov vyplýva, že na konci roka 2022 bola miera plnenia administratívneho rozpočtu (hlava 2) nízka – 62 % v prípade viazaných rozpočtových prostriedkov a 51 % v prípade platobných rozpočtových prostriedkov; konštatuje, že spoločný podnik pre čistý vodík vysvetlil, že dôvodom bolo pozastavenie platieb v súvislosti s usporiadaním podujatia Týždeň vodíka, odložené verejné obstarávanie na renováciu kancelárskej budovy a oneskorené uzavretie dôležitej rámcovej zmluvy o poskytovaní služieb;
Verejné obstarávanie a zamestnanci
19.	na základe konsolidovanej výročnej správy o činnosti konštatuje, že v roku 2022, v nadväznosti na prax spoločného podniku v uplynulých rokoch, riadenie výberových konaní a zákaziek zahŕňalo medziinštitucionálne postupy verejného obstarávania vyhlásené Komisiou alebo inými orgánmi EÚ a z nich vyplývajúce viacročné rámcové zmluvy; ďalej konštatuje, že spoločný podnik pre čistý vodík taktiež spolupracuje v oblasti verejného obstarávania s ostatnými spoločnými podnikmi s cieľom minimalizovať administratívne úsilie;
20.	konštatuje, že spoločný podnik pre čistý vodík intenzívne využíva moduly eTendering, eNotices a eSubmission a začal proces integrácie nástroja riadenia verejného obstarávania (PPMT), ktorý bude v prevádzke v roku 2023;
21.	konštatuje, že tím stálych zamestnancov spoločného podniku pre čistý vodík pozostáva z 29 pracovných miest (27 miest dočasných zamestnancov a dve miesta zmluvných zamestnancov); okrem toho konštatuje, že personálne zdroje zahŕňajú aj dvoch vyslaných národných expertov;
22.	na základe konsolidovanej výročnej správy o činnosti z roku 2022 konštatuje, že digitálne pracovisko každého zamestnanca sa neustále modernizuje: zamestnancom spoločného podniku pre čistý vodík bol zabezpečený primeraný prístup ku kompletnému súboru žiadostí Komisie na účely riadenia grantov; zavedenie obnovy hardvéru sa uskutočnilo podľa plánu spolu s potrebnou obnovou licencií na základné aplikácie, ako sú Slido, Webex, Business Object, Adobe alebo mobilná telefónia, čo každému zamestnancovi umožňuje väčšiu flexibilitu v rámci nového systému práce na diaľku;
23.	konštatuje, že v súlade so Služobným poriadkom úradníkov Európskej únie a Podmienkami zamestnávania ostatných zamestnancov Únie stanovenými v nariadení Rady (EHS, Euratom, ESUO) č. 259/68[footnoteRef:18] a v usmerneniach spoločného podniku pre čistý vodík by mal výbor zamestnancov vymenovať do výberovej komisie aspoň jedného člena pre vonkajšie postupy prijímania zamestnancov; konštatuje, že podľa zistení Dvora audítorov vo výberovej komisii pre kontrolované postupy prijímania zamestnancov nebol člen určený výborom zamestnancov a že spoločný podnik pre čistý vodík nemohol zriadiť výbor zamestnancov napriek tomu, že niekoľkokrát vyhlásil výberové konanie pre svojich zamestnancov; [18:  	Ú. v. ES L 56, 4.3.1968, s. 1., ELI: http://data.europa.eu/eli/reg/1968/259(1)/oj.] 

Systémy riadenia a kontroly
24.	konštatuje, že v prípade výdavkov v rámci siedmeho rámcového programu v oblasti výskumu vykonával ex post audity spoločný podnik pre čistý vodík, zatiaľ čo za ex post audity výdavkov programu Horizont 2020 a programu Horizont Európa bol zodpovedný útvar pre spoločný audit Generálneho riaditeľstva Komisie pre výskum a inováciu; okrem toho konštatuje, že v prípade konečných výdavkov v rámci siedmeho rámcového programu v oblasti výskumu uskutočnených v roku 2022 spoločný podnik pre čistý vodík nevykonal ex post audity z dôvodu nevýznamných súm, a preto ako konečnú chybovosť výdavkov v rámci siedmeho rámcového programu v oblasti výskumu vykázal reprezentatívnu chybovosť vo výške 2,0 % a zvyškovú chybovosť vo výške 1,1 %, ktorú dosiahol na konci roka 2021;
25.	konštatuje, že pokiaľ ide o výdavky spoločného podniku pre čistý vodík na program Horizont 2020 (zúčtovanie a záverečné platby), spoločný podnik vykázal reprezentatívnu chybovosť vo výške 2,9 % a zvyškovú chybovosť vo výške 0,9 %[footnoteRef:19]; ďalej konštatuje, že v prípade programu Horizont Európa neboli vykonané žiadne ex post audity, keďže prvé priebežné platby sa očakávajú až v roku 2024; [19:  	Konsolidovaná výročná správa o činnosti spoločného podniku pre čistý vodík za rok 2022, kapitola 4.1.1.1.] 

26.	konštatuje, že s cieľom posúdiť kontroly operačných platieb v spoločnom podniku pre čistý vodík Dvor audítorov na úrovni konečných prijímateľov vykonal audit náhodne vybratej vzorky platieb z programu Horizont 2020 uhradených v roku 2022[footnoteRef:20]; konštatuje, že v jednom prípade Dvor audítorov zistil a vyčíslil závažnú chybu vyplývajúcu z personálnych nákladov, pretože prijímateľ vykázal hodiny odpracované počas dovolenky a do vykázaných nákladov zahrnul neoprávnené dodatočné náklady na odmeny, pričom v ďalšom prípade Dvor audítorov zistil a vyčíslil závažnú chybu vyplývajúcu z nákladov vykázaných na zariadenie, ktoré prijímateľ počas vykazovaného obdobia nepoužíval, a z nesprávne vypočítaných personálnych nákladov; [20:  	Pokiaľ ide o grantové platobné transakcie testované u prijímateľov, prahová hodnota pre nahlásenie vyčísliteľných chýb je 1 % kontrolovaných nákladov.] 

27.	víta skutočnosť, že na konci roka 2022 spoločný podnik pre čistý vodík vypracoval a zaviedol kompletný prístup založený na riziku k predbežným kontrolám v súlade s usmerneniami útvaru Komisie pre spoločný audit, pričom zohľadnil okolnosti súvisiace s rizikom špecifickým pre spoločný podnik pre čistý vodík; konštatuje, že na tento účel sa spoločnému podniku pre čistý vodík podarilo identifikovať najrelevantnejšie kritériá rizika a na základe nich navrhol prístup k monitorovaniu založenému na riziku;
28.	konštatuje, že takýto prístup umožnil spoločnému podniku pre čistý vodík posúdiť úroveň rizika každého projektu a prijímateľa počas hlavných fáz realizácie projektu, ako je príprava dohody o grante, zmena dohody o grante, podávanie správ a platba; konštatuje, že v tejto súvislosti vypracoval spoločný podnik pre čistý vodík aj interné usmernenia týkajúce sa prístupu založeného na riziku a vyškolil a usmerňoval svojich zamestnancov na jeho riadne a dôsledné využívanie;
29.	víta, že spoločný podnik pre čistý vodík vypracoval prístup k ex post auditom založený na riziku s cieľom znížiť svoju chybovosť posilnením čistiaceho účinku ich ex post auditov;
30.	konštatuje, že zo správy Dvora audítorov vyplýva, že spoločný podnik pre čistý vodík vypracoval prispôsobený prístup založený na riziku s cieľom posilniť vierohodnosť, ktorú zabezpečujú ex ante kontroly a ex post audity: na začiatku roka 2022 spoločný podnik pre čistý vodík analyzoval celý súbor svojich prijímateľov v rámci programu Horizont 2020 a označil prijímateľov, ktorí predstavujú najvyššie riziko, pokiaľ ide o ex post audity založené na riziku; konštatuje, že najrizikovejšími prijímateľmi boli všetci hlavní prijímatelia s príspevkom spoločného podniku pre čistý vodík presahujúcim 1 milión EUR v rámci všetkých projektov programu Horizont 2020 prevádzkovaných spoločným podnikom pre čistý vodík, ktorí nikdy neboli predmetom ex post auditu a mali rizikový profil malých a stredných podnikov alebo novoprichádzajúceho subjektu; 
31.	konštatuje, že ostatní hlavní prijímatelia boli vyzvaní, aby vyplnili stručný dotazník sebahodnotenia, ktorý sa zameral na najbežnejšie chyby zistené pri predchádzajúcich ex post auditoch, ako je zložitosť zvolenej možnosti nákladov na zamestnancov, významné subdodávky, nákup aktív, interné dodávky, metóda vykazovania nákladov a vykonávanie výsledkov predchádzajúcich ex post auditov; konštatuje, že na základe ich odpovedí spoločný podnik pre čistý vodík identifikoval hlavných prijímateľov s vysokým rizikom zisteným v rámci ex ante kontroly, usporiadal pre nich finančné webové semináre a zameral sa na kľúčové charakteristiky správneho vyhlásenia o nákladoch vrátane významných nákladových položiek; ďalej konštatuje, že výsledky webinárov využili projektoví a finanční pracovníci spoločného podniku pre čistý vodík na zlepšenie účinnosti ex ante kontrol pre nadchádzajúce výkazy nákladov týchto hlavných prijímateľov (platobná fáza);
32.	oceňuje, že spoločný podnik pre čistý vodík vypracoval prístup týkajúci sa ex post auditu založený na riziku s cieľom znížiť svoju chybovosť prostredníctvom lepšie cielenej vzorky na odhalenie prijímateľov, ktorí sú najviac náchylní na chyby, a tým posilniť čistiaci účinok ich ex post auditov; považuje to za významnú pozitívnu zmenu v prístupe týkajúcom sa ex post auditu, keďže rámec vnútornej kontroly Komisie pre granty programu Horizont Európa neumožňuje stanoviť špecifické reprezentatívne vzorky spoločného podniku a následne vypočítať špecifickú reprezentatívnu a zvyškovú chybovosť spoločných podnikov;
33.	konštatuje, že Dvor audítorov zistil, že spoločné podniky s dobre rozvinutým prístupom k ex post auditom založeným na riziku vykazujú zvyškovú chybovosť pod priemerom spoločných podnikov bez takéhoto prístupu z dôvodu systematickej identifikácie a auditu najrizikovejších prijímateľov;
Kontrola prijatia opatrení na základe pripomienok z predchádzajúcich rokov
34.	konštatuje, že „pripomienky“ v osobitných výročných správach spoločného podniku pre čistý vodík v skutočnosti „nie sú časovo vymedzenými odporúčaniami“ Dvora audítorov; konštatuje, že Dvor audítorov každoročne tieto pripomienky kontroluje a posudzuje ich stav ako „otvorené“ alebo „uzavreté“;
35.	konštatuje, že v prípade spoločného podniku pre čistý vodík boli všetky pripomienky z predchádzajúcich rokov uzavreté, pretože spoločný podnik pre čistý vodík prijal nápravné opatrenia počas roka 2022.

